《题拥翠亭》
清代·戴梓

窈窕搆孤亭，亭外环古木。晨揽四山云，暮集群鸟宿。

暑气不能侵，秋风长谡谡。偶有幽人来，相携探幽谷。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。